|  |
| --- |
| **BOSNA I HERCEGOVINA** |
| **FEDERACIJA BOSNE I HERCEGOVINE** |
| **UNSKO-SANSKI KANTON** |
| **OPĆINA BOSANSKA KRUPA** |
| **JEDINSTVENI OPĆINSKI ORGAN UPRAVE**  **OPĆINE BOSANSKA KRUPA** |

**Broj:** 07-11-5-2804/20

**Bosanska Krupa,** 02.06.2020.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), otvorenom postupku nabavke radova s namjerom provođenja e-aukcije- Radovi na zaštiti od erozije Zelenih otoka-ada 6, 7 i 8 u Bosanskoj Krupi, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **Doo „BC-GRADNJA“ Bosanska Krupa**, u predmetu nabavke radova- Radovi na zaštiti od erozije Zelenih otoka-ada 6, 7 i 8 u Bosanskoj Krupi, sa cijenom u ukupnom iznosu od **111.861,18 KM,**  **sa uračunatim PDV-om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na zaštiti od erozije Zelenih otoka-ada 6, 7 i 8 u Bosanskoj Krupi.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-14-2804/20 od 05.05.2020. godine. Javna nabavka je provedena putem otvorenog postupka s namjerom provođenja e-aukcije– Radovi na zaštiti od erozije Zelenih otoka-ada 6, 7 i 8 u Bosanskoj Krupi. Obavještenje o nabavci broj: 1272-1-3-51-3-46/20 je objavljeno na portalu javnih nabavki i Općinskoj web stranici dana 05.05.2020. godine i u Službenom glasniku BiH broj 44/20 od 08.05.2020. godine. Po objavljenom obavještenju rok za prijem ponuda je bio 27.05.2020. godine do 13.00 sati. Do označenog roka za prijem ponuda na protokol Ugovornog organa pristigle su dvije ponude, a što je vidljivo iz tabelarnog pregleda dostavljenog od strane službenika koja radi na protokolu ugovornog organa i to ponuda :

1. **Konzorcij doo „I-KOMIĆ “ Bosanska Otoka i „PRIJEDORPUTEVI“ a.d. Prijedor,** broj protokola: 07-11-5-2804-2/20, zaprimljena dana 27.5.2020. godina u 9:00 sati
2. **doo „BC GRADNJA“ Bosanska Krupa,** broj protokola: 07-11-5-2804-3/20, zaprimljena dana 27.5.2020. godina u 10:15 sati

Komisija za provođenje postupka javne nabavke je u skladu sa tenderskom dokumentacijom dana 27.05.2020. godine u 13,30 sati izvršila javno otvaranje ponuda i na zapisnik konstatovala:

1. **Ponuđač Konzorcij doo „I-KOMIĆ “ Bosanska Otoka i „PRIJEDORPUTEVI“ a.d. Prijedor,** dostavljena ponuda uredno zapakovana i bez vidnih oštećenja, ponudio je:

cijena ponude: **101.941,14 KM bez PDV**,

iznos PDV:  **17.329,99 KM PDV**

ukupna cijena ponude: **119.271,13 KM sa PDV- om,** nema popusta.

1. **Ponuđač doo „BC GRADNJA“ Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **95.607,85 bez PDV**,

iznos PDV:  **16.253,33 KM PDV**

ukupna cijena ponude: **111.861,18 KM sa PDV- om,** nema popusta

Nakon izvršene evaluacije dostavljene ponude Komisija je za zapisnik konstatovala da je ponuda ponuđača doo „BC GRADNJA“ Bosanska Krupa potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze (obrasci za ponudu i za cijenu ponude, dokaz o registraciji, ovlaštenja, izjave iz člana 45., 47, 51. i 52. ZJN, spisak izvršenih ugovora sa potvrdama, nacrt ugovora) i ponudu je u skladu sa TD.), kao i da računskih grešaka nije bilo.

Prilikom pregleda ponude Konzorcija doo „I-KOMIĆ “ Bosanska Otoka i „PRIJEDORPUTEVI“ a.d. Prijedor Komisija je utvrdila da član Konzorcija „Prijedorputevi“ a.d. nije dostavio ovlaštenje od nadležnog ministarstva koje je traženo tačkom 13.2.1, a koje je obavezno pribaviti prema Zakonu o prostornom uređenju i građenju USK („Službeni glasnik USK, broj: 12/13 i 3/16), obzirom da je njegov spisak o uspješno izvršenim/realizovanim ugovorima uzet u obzir prilikom ocjene tehničke i profesionalne sposobnosti Konzorcija.

Nadalje, član 98. stav (1) i (5) Zakona o prostornom uređenju i građenju USK(„Službeni glasnik USK, broj: 12/13 i 3/16), je propisao:

1. Nakon registracije, pravne osobe registrovane za obavljanje poslova projektovanja i građenja, a čije je sjedište na području Kantona, dužne su pribaviti i ovlaštenje Ministarstva za obavljanje tih djelatnosti
2. Osobe koje nemaju sjedište na području Kantona, a žele da obavljaju poslove iz stava (1) i (2) ovog člana na području Kantona, dužne su pribaviti potvrdu Ministarstva o ispunjavanju uslova za obavljanje tih poslova propisanih ovim Zakonom.

S obzirom na navedeno Komisija je predložila da se ponuda Konzorcija doo „I-KOMIĆ “ Bosanska Otoka i „PRIJEDORPUTEVI“ a.d. Prijedor odbaci kao nepotpuna.

Komisija je zapisnik konstatovala da je procjenjena vrijednost predmetne nabavke: radovi na zaštiti od erozije Zelenih otoka-ada 6, 7 i 8 u Bosanskoj Krupi – cijena bez PDV: 95.601,30 KM bez PDV, cijena sa PDV: 111.853,52 KM sa PDV- om, a da je ponuda ponuđača doo „BC GRADNJA“ Bosanska Krupa veća od procijenjene vrijednosti za svega 7,66 KM sa PDV-om, pa je predložila Ugovornom organu da donese Odluku o izboru najpovoljnijeg ponuđača doo „BC GRADNJA“ Bosanska Krupa i zaključi Ugovor.

S obzirom da je u ovom postupku predviđeno provođenje e-aukcije, ista neće provoditi, jer je zaprimljena samo jedna *prihvatljiva* ponuda , a shodno članu 3. stav (3) Pravilnika o načinu korištenja e-aukcije.

S obzirom da je kriterij za dodjelu Ugovora „najniža cijena tehnički zadovoljavajuće ponude“ , da jeponuda ponuđačadoo „BC GRADNJA“ Bosanska Krupa jedina prihvatljiva u ovom postupku javne nabavke i da je cijena ponuda neznatno veća od procjenjene vrijednosti, donesena je odluka kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**OPĆINSKI NAČELNIK**

Dostavljeno: Armin Halitović, dipl. ecc

1. doo „BC GRADNJA“ Bosanska Krupa
2. doo I-KOMIĆ, vodeći član Konzorcija

(doo I-KOMIĆ Bos. Krupa i „PRIJEDORPUTEVI“ a.d.)

1. U spis
2. a/a